CELEX: 32009R0824
Language: lv
Date: 2009-09-09 00:00:00
Title: Komisijas Regula (EK) Nr. 824/2009 ( 2009. gada 9. septembris ), ar kuru attiecībā uz 39. starptautisko grāmatvedības standartu (SGS) un 7. starptautisko finanšu pārskatu standartu (SFPS) groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

10.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 239/48
            
         
      KOMISIJAS REGULA (EK) Nr. 824/2009
   (2009. gada 9. septembris),
   ar kuru attiecībā uz 39. starptautisko grāmatvedības standartu (SGS) un 7. starptautisko finanšu pārskatu standartu (SFPS) groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti noteikti starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā grāmatvedības standartu padome (IASB) 2008. gada 27. novembrī publicēja grozījumus 39. starptautiskajā grāmatvedības standartā (SGS) un 7. starptautiskajā finanšu pārskatu standartā (SFPS) (Finanšu aktīvu pārklasifikācija – piemērošanas diena un pāreja), turpmāk “39. SGS un 7. SFPS grozījumi”. Grozījumos 39. SGS un 7. SFPS sniegti paskaidrojumi par šo IASB2008. gada 13. oktobrī pieņemto standartu grozījumu spēkā stāšanās dienu un pārejas pasākumiem.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka 39. SGS un 7. SFPS grozījumi atbilst Regulas (EK) Nr. 1606/2002 3. panta 2. punktā izklāstītajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (3), Grāmatvedības standartu pārskata grupa izskatīja EFRAG atzinumu par apstiprināšanu un Komisijai ziņoja, ka tas ir līdzsvarots un objektīvs.
            
         
               (4)
            
            
               Tāpēc attiecīgi jāgroza Regula (EK) Nr. 1126/2008.
            
         
               (5)
            
            
               Tā kā šī regula nav jāpiemēro ar atpakaļejošu spēku, finanšu pārskatos, kas jau ir sagatavoti un iesniegti, pamatojoties uz Komisijas Regulu (EK) Nr. 1004/2008 (4), nav jāveic grozījumi ar atpakaļejošu spēku.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumā 39. starptautisko grāmatvedības standartu (SGS) “Finanšu instrumenti: atzīšana un novērtēšana” un 7. starptautisko finanšu pārskatu standartu (SFPS) “Finanšu instrumenti: informācijas atklāšana” groza, kā noteikts šīs regulas pielikumā.
   2. pants
   Ja uzņēmums jau ir iesniedzis savus finanšu pārskatus saskaņā ar Regulu (EK) Nr. 1004/2008, tam nav vēlreiz jāiesniedz finanšu pārskati.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 9. septembrī.
      
         
            Komisijas vārdā –
         
            Komisijas loceklis
         
         Charlie McCREEVY
         
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      (4)  OV L 275, 16.10.2008., 37. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  39. SGS un 7. SFPS
               
               
                  Finanšu aktīvu pārklasifikācija – piemērošanas diena un pāreja (Grozījumi 39. SGS “Finanšu instrumenti: atzīšana un novērtēšana” un 7. SFPS “Finanšu instrumenti: informācijas atklāšana”)
               
            
         Pavairošana atļauta Eiropas Ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org
      
      
         
            Finanšu aktīvu pārklasifikācija – spēkā stāšanās datums un pāreja (Grozījumi 39. SGS Finanšu instrumenti: Atzīšana un novērtēšana un 7. SFPS Finanšu instrumenti: Informācijas izpaušana)
      
      
         39. SGS grozījums
      
      Svītrots 103.G punkts un pievienots 103.H un 103.I punkts.
      PIEMĒROŠANAS DIENA UN PĀREJA
      
                  103.H
               
               
                  Ar 2008. gada oktobrī izdoto Finanšu aktīvu pārklasifikācija (Grozījumi 39. SGS un 7. SFPS) grozīts 50. un AG.8 punkts un pievienots 50.B-50.F punkts. Uzņēmums piemēro minētos grozījumus 2008. gada 1. jūlijā vai vēlāk. Uzņēmums nedrīkst veikt finanšu aktīva pārklasificēšanu saskaņā ar 50.B, 50.D vai 50.E punktu līdz 2008. gada 1. jūlijam. Jebkura finanšu aktīva pārklasificēšana, kas veikta 2008. gada 1. novembrī vai vēlāk, stājas spēkā tikai no dienas, kad ir veikta pārklasificēšana. Finanšu aktīva pārklasificēšanu saskaņā ar 50.B, 50.D vai 50.E punktu nedrīkst piemērot ar atpakaļejošu datumu pirms 2008. gada 1. jūlija.
               
            
                  103.I
               
               
                  Ar 2008. gada novembrī izdoto Finanšu aktīvu pārklasifikācija – spēkā stāšanās datums un pāreja (Grozījumi 39. SGS un 7. SFPS) grozīts 103.H punkts. Uzņēmums piemēro minēto grozījumu 2008. gada 1. jūlijā vai vēlāk.
               
            
         Grozījums 7. SFPS
      
      Grozīts 44.E punkts un pievienots 44.F punkts.
      PIEMĒROŠANAS DIENA UN PĀREJA
      
                  44.E
               
               
                  Ar 2008. gada oktobrī izdoto Finanšu aktīvu pārklasifikācija (Grozījumi 39. SGS un 7. SFPS) grozīts 12. punkts un pievienots 12.A punkts. Uzņēmums piemēro minētos grozījumus 2008. gada 1. jūlijā vai vēlāk.
               
            
                  44.F
               
               
                  Ar 2008. gada novembrī izdoto Finanšu aktīvu pārklasifikācija – spēkā stāšanās datums un pāreja (Grozījumi 39. SGS un 7. SFPS) grozīts 44.E punkts. Uzņēmums piemēro minēto grozījumu 2008. gada 1. jūlijā vai vēlāk.